Document ID: 32004D0651

RÅDETS AFGØRELSE
af 13. september 2004
om ændring af afgørelse 1999/70/EF om de nationale centralbankers eksterne revisorer for så vidt angår den eksterne revisor for Banca d'Italia
(2004/651/EF)
RÅDET FOR DEN EUROPÆISKE UNION HAR -
under henvisning til protokollen om statutten for Det Europæiske System af Centralbanker og Den Europæiske Centralbank, knyttet til traktaten om oprettelse af Det Europæiske Fællesskab, særlig artikel 27.1,
under henvisning til Den Europæiske Centralbanks henstilling ECB/2004/17 af 30. juli 2004 til Rådet for Den Europæiske Union om de eksterne revisorer for Banca d'Italia (1), og
ud fra følgende betragtninger:
(1)
Regnskaberne for Den Europæiske Centralbank (ECB) og for Eurosystemets nationale centralbanker skal revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
(2)
Mandatet for den nuværende eksterne revisor for Banca d'Italia er udløbet og vil ikke blive fornyet. Det er derfor nødvendigt at udnævne en ekstern revisor fra og med regnskabsåret 2004.
(3)
ECB's Styrelsesråd har henstillet til Rådet, at det godkender udnævnelsen af en ny ekstern revisor for Banca d'Italia, som denne har valgt i overensstemmelse med reglerne for offentligt udbud, fra og med regnskabsåret 2004 for tre år med mulighed for forlængelse.
(4)
Det er hensigtsmæssigt at følge henstillingen fra ECB's Styrelsesråd og at ændre afgørelse 1999/70/EF (2) i overensstemmelse hermed -
TRUFFET FØLGENDE AFGØRELSE:
Artikel 1
Artikel 1, stk. 6, i afgørelse 1999/70/EF affattes således:
»6. PricewaterhouseCoopers SpA godkendes som ekstern revisor for Banca d'Italia fra og med regnskabsåret 2004 for tre år med mulighed for forlængelse.«
Artikel 2
Denne afgørelse meddeles Den Europæiske Centralbank.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 13. september 2004.

Labels: 2
4
9
18
15